cometadata/datacite-titles-descriptions-related-identifiers huggingface dataset:
DOI: 10.14457/tu.the.2016.786
title: แนวทางการอนุรักษ์ตึกแถวเอกชนในพื้นที่เมืองเก่า: กรณีศึกษา ตึกแถวบนถนนถลางและถนนเยาวราช เมืองเก่าภูเก็ต

description: ภูเก็ตเป็นหนึ่งในเมืองเก่าที่ประกาศตามระเบียบคณะรัฐมนตรีให้เป็น “เขตพื้นที่เมืองเก่า” เมื่อวันที่ 11 เมษายน พ.ศ. 2560 แต่ยังไม่มีมาตรการในการปกปูองและอนุรักษ์อย่างเพียงพอ จึงเกิดปัญหาการเปลี่ยนแปลงรูปลักษณ์ของตึกแถวส่วนใหญ่ที่อยู่ในการครอบครองของเอกชนและยังไม่มีมาตรการสำหรับภาคเอกชน ซึ่งมีความจำเป็นต้องศึกษาสาเหตุปัจจัยและความต้องการของผู้อยู่อาศัยและผู้เช่าตึกแถวในการปรับปรุงซ่อมแซมอาคารตึกแถวดังกล่าว ศึกษาการบริหารจัดการตึกแถวและมาตรการแรงจูงใจทางเศรษฐศาสตร์ในการอนุรักษ์ตึกแถวเอกชน เพื่อนำมาเสนอเป็นมาตรการของภาครัฐต่อไป การศึกษาในครั้งนี้มีเปูาหมายเพื่อศึกษาแนวทางการอนุรักษ์ตึกแถวเอกชนในพื้นที่เมืองเก่าภูเก็ตซึ่งเป็นย่านที่มุ่งเน้นการพัฒนาให้เป็นเมืองท่องเที่ยว โดยเลือกอาคารตึกแถวบนถนนถลางและเยาวราชที่เป็นเปูาหมายของนักท่องเที่ยวและมีการเปลี่ยนแปลงการใช้งานตึกแถวอย่างเห็นได้ชัดวิธีการวิจัยได้ศึกษาทางกายภาพและแจกแบบสอบถามผู้อยู่อาศัยผู้เช่าตึกแถวจำนวน 224 รายด้วยวิธีการสัมมะโน (census) และส่วนราชการที่เกี่ยวข้องจำนวน 5 ราย ผลการศึกษาจากผู้ตอบแบบสอบถามทั้งสิ้น 143 ราย พบว่า ผู้เช่าและผู้อยู่อาศัยยังคงให้ความสำคัญกับองค์ประกอบด้านหน้าอาคารแต่รูปแบบของด้านอาคารในปัจจุบันและแนวโน้มของรูปแบบที่อาจเกิดในอนาคตจากความคิดเห็นของผู้เช่าและผู้อยู่อาศัยกลับสะท้อนว่าผู้เช่าและผู้อยู่อาศัยนั้นไม่ให้ความสำคัญ และขาดความตระหนักด้านความแท้ของอาคาร ทั้งในด้านการออกแบบ ด้านวัสดุและด้านช่างฝีมือ ซึ่งปัจจัยที่ทำให้ผู้อยู่อาศัยและผู้เช่าไม่สามารถปรับปรุงหรือซ่อมแซมอาคารให้คงความแท้ได้ คือ ลักษณะและประเภทของกิจการที่เปลี่ยนแปลงไปตามค่านิยม ข้อจำกัดด้านช่างฝีมือและวัสดุ การไม่มีรูปแบบที่ชัดเจนที่ครอบคลุมไปถึงองค์ประกอบด้านหน้าอาคาร เจ้าของอาคารไม่ทราบถึงขั้นตอนในการปรับปรุงหรือซ่อมแซมอาคารอนุรักษ์ การเปลี่ยนแปลงกรรมสิทธิ์การถือครองอาคาร สถานะการถือครองอาคาร ระยะเวลาที่ใช้งานอาคารตึกแถว และทุนในการประกอบกิจการ รวมถึงผู้อยู่อาศัยและผู้เช่ามีความต้องการในการซ่อมอาคารจำนวนร้อยละ 76.2 แต่ยังคงมีอุปสรรค อันดับหนึ่งคือความยากในการหาช่างฝีมือ อันดับสองคือการหาวัสดุดั้งเดิม และอันดับสามคือการหารูปแบบด้านหน้าอาคารที่เหมาะสมแนวทางการอนุรักษ์ตึกแถวของเอกชนจึงต้องมีการควบคุมด้านกายภาพคือ กำหนดรูปแบบด้านหน้าอาคารและภาครัฐเข้ามาช่วยลดอุปสรรคในการซ่อมบำรุงอาคาร และการจัดหามาตรการแรงจูงใจทางเศรษฐศาสตร์เข้ามาช่วย จากการศึกษาพบว่าแรงจูงใจที่เอกชนเห็นด้วยมากที่สุด 3 อันดับ คือ 1. การได้ทุนสมทบจากรัฐตามเปอร์เซ็นต์ที่เหมาะสม 2. เสียค่าใช้จ่ายในการปรึกษาผู้เชี่ยวชาญในอัตราที่ต่ำหรือไม่เสียค่าใช้จ่ายเลย 3. การให้กู้พิเศษสำหรับการซ่อมแซมปรับปรุงเพื่อการอนุรักษ์อาคาร แรงจูงใจด้าน อื่น ๆ คือ การให้รางวัลแก่ผู้ที่อนุรักษ์อาคารและส่งเสริมให้เป็นการท่องเที่ยวเชิงอนุรักษ์ รวมถึงการบริหารจัดการด้านบุคลากรของภาครัฐ จัดฝึกอบรมเจ้าหน้าที่ที่เกี่ยวข้องกับการขออนุญาตก่อสร้างดัดแปลงอาคารเพื่อให้การอนุรักษ์อาคารเป็นไปตามกระบวนการอนุรักษ์มรดกทางวัฒนธรรม
DOI: 10.23634/mmudr.00620209
title: Fitting parameters of Raman spectra from the East Siberian Arctic Shelf

description: This spreadsheet contains the parameters fitted Raman spectra. Peak locations, heights, widths and areas are given, along with recognised area and height ratios and interpreted graphite burial temperatures. 
Spectra were fitted according to the procedure described in "Automated Analysis of Carbon in Powdered Geological and Environmental Samples by Raman Spectroscopy", by Sparkes et al., Applied Spectroscopy, 2013
description: Spectra were fitted using Voigt and Lorentzian peak profiles using the method published in Automated Analysis of Carbon in Powdered Geological and Environmental Samples by Raman Spectroscopy. Sparkes et al., Applied Spectroscopy, 2013
DOI: 10.14457/tu.the.2016.787
title: องค์ประกอบของย่านที่ส่งผลต่อการเป็นจุดหมายปลายทางของการท่องเที่ยวด้านการช้อปปิ้งแบรนด์หรู

description: การช้อปปิ้งถือเป็นหนึ่งในกิจกรรมของนักท่องเที่ยวที่สร้างรายได้สูงสุดให้ประเทศไทย ซึ่งส่วนมากแล้วสถานที่ช้อปปิ้งจะตั้งอยู่ในย่านตัวเมืองหรือย่านท่องเที่ยว อีกทั้งธุรกิจการช้อปปิ้งแบรนด์หรูในประเทศไทยกาลังได้รับการพัฒนาให้เป็นหนึ่งในจุดหมายปลายทางการท่องเที่ยวด้านการช้อปปิ้งของโลก ประกอบกับตลาดสินค้าแบรนด์หรูกาลังมีการปรับเปลี่ยนกลุ่มเป้าหมายจากฝั่งตะวันตกเป็นฝั่งประเทศแถบเอเชียแปซิฟิก ดังนั้นผู้วิจัยจึงมีวัตถุประสงค์ในการศึกษาองค์ประกอบของย่านท่องเที่ยวด้านการช้อปปิ้งแบรนด์หรู เพื่อพัฒนาให้กรุงเทพมหานครเขตตัวเมืองชั้นในเป็นย่านช้อปปิ้งแบรนด์หรู โดยมีวัตถุประสงค์คือ 1) ศึกษาย่านและลักษณะของย่านท่องเที่ยวด้านการช้อปปิ้งแบรนด์หรู 2) ศึกษาลักษณะทางกายภาพของย่านท่องเที่ยวด้านการช้อปปิ้งแบรนด์หรู 3) ศึกษาโปรแกรมของย่านท่องเที่ยวด้านการช้อปปิ้งแบรนด์หรู และ 4) นาเสนอองค์ประกอบของย่านเพื่อพัฒนาจังหวัดกรุงเทพมหานครให้เป็นจุดหมายปลายทางของการท่องเที่ยวด้านการช้อปปิ้งแบรนด์หรู โดยศึกษาจากย่านท่องเที่ยวด้านการช้อปปิ้งแบรนด์หรูที่ประสบความสาเร็จในต่างประเทศทั้งหมด 9 ย่าน แล้วนามาประยุกต์ใช้กับพื้นที่ที่มีโอกาสในการพัฒนาในกรุงเทพมหานคร ได้แก่ ย่านราชประสงค์และย่านเพลินจิต ซึ่งผลการวิจัยพบว่า ย่านท่องเที่ยวด้านการช้อปปิ้งแบรนด์หรูคือย่านที่มีลักษณะเฉพาะตัวที่เกิดจากการเกาะกลุ่มของร้านค้าหรือศูนย์การค้าที่อยู่ในระดับกลางถึงสูง โดยมีการนาเสนอภาพลักษณ์ของย่านผ่านฟาซาดของ แบรนด์ โดยมีองค์ประกอบทางกายภาพที่ทาให้ย่านมีลักษณะเฉพาะที่แตกต่างจากย่านท่องเที่ยวด้านการช้อปปิ้งอื่น ๆ 5 องค์ประกอบ และมีโปรแกรมสนับสนุนที่ส่งเสริมให้ย่านมีความครบถ้วนและสะดวกสบายมากขึ้น 4 โปรแกรม ได้แก่ ร้านอาหาร โรงแรม สานักงาน และพื้นที่สาธารณะ
DOI: 10.14457/tu.the.2016.788
title: แนวทางการพัฒนาสวนสาธารณะที่เหมาะสม เพื่อส่งเสริมเมืองที่เป็นมิตรต่อผู้สูงอายุ ในกรุงเทพมหานคร

description: ตามข้อมูลของมูลนิธิสถาบันวิจัยและพัฒนาผู้สูงอายุของไทย (มส.ผส.) ประเทศไทยได้เข้าสู่สังคมผู้สูงอายุ (Aging Society) ในปี พ.ศ.2548 คือมีประชากรสูงอายุมากกว่า 10% ของประชากรทั้งประเทศ ซึ่งองค์การอนามัยโลกได้เสนอให้รัฐเตรียมสวัสดิการและสภาพแวดล้อมที่เอื้ออำนวยต่อการดำเนินชีวิตของผู้สูงอายุทั้งในเมืองและนอกเมือง (WHO, 2007) ซึ่งการพัฒนาสวนสาธารณะสำหรับผู้สูงอายุเป็นพื้นที่หนึ่งที่ช่วยให้ผู้คนทั่วไปรวมทั้งผู้สูงอายุได้มีสุขภาวะและคุณภาพชีวิตที่ดีขึ้น จึงเกิดเป็นวัตถุประสงค์ของงานวิจัย ได้แก่ การศึกษากายภาพสวนสาธารณะในกรุงเทพมหานครที่ส่งเสริมเมืองที่เป็นมิตรต่อผู้สูงอายุ ศึกษาพฤติกรรมและการเข้าใช้งานสวนของผู้สูงอายุ และเสนอแนวทางการพัฒนาปรับปรุงสวนสาธารณะและพื้นที่โดยรอบที่เป็นมิตรต่อผู้สูงอายุ วิธีการดำเนินงานวิจัยถูกแบ่งออกเป็น 3 ส่วนหลักคือ (1) การสำรวจกายภาพของสวนสาธารณะที่อยู่ในพื้นที่เอื้อต่อการเป็นเมืองเพื่อผู้สูงอายุ (2) การสัมภาษณ์ผู้สูงอายุที่ใช้สวนสาธารณะนั้น ๆ เพื่อศึกษาพฤติกรรมการใช้และปัจจัยในการเข้าใช้สวน และ (3) การวิเคราะห์และสรุปผลเพื่อเสนอแนวทางการพัฒนาสวนสาธารณะที่เอื้ออำนวยและเหมาะสมต่อผู้สูงอายุและนำไปสู่เมืองที่เป็นมิตรต่อผู้สูงอายุต่อไป ซึ่งจากผลการวิจัยพบว่า สวนสาธารณะที่เป็นมิตรต่อผู้สูงอายุควรเป็นสวนสาธารณะที่ดีได้มาตรฐานก่อนพัฒนาเป็นสวนที่เอื้อสำหรับผู้สูงอายุ อีกทั้งสวนสาธารณะในบริบทชุมชนและสวนสาธารณะบริบทเมืองการพัฒนาปรับปรุงแตกต่างกัน เช่น สวนสาธารณะบริบทเมืองต้องคำนึงถึงการเข้าถึงจากขนส่งมวลชน มีที่จอดรถสำหรับผู้สูงอายุใกล้กับทางเข้าสวนและมีกิจกรรมที่หลากหลายรองรับความต้องการของผู้สูงอายุ
DOI: 10.14457/tu.the.2016.789
title: แนวทางการปรับปรุงทาวน์เฮาส์รอการขายของบริษัทบริหารสินทรัพย์กรุงเทพพาณิชย์ จำกัด (มหาชน) ในจังหวัดปทุมธานี

description: บริษัทบริหารสินทรัพย์ กรุงเทพพาณิชย์ จำกัด มหาชน เป็นองค์กรของรัฐที่ถือครองทรัพย์สินรอการขาย (NPA) หลายประเภทในกรุงเทพฯ และปริมณฑล โดยทาวน์เฮาส์เป็นทรัพย์สินรอการขายที่มีสัดส่วนค่อนข้างมากโดยเฉพาะในจังหวัดปทุมธานี และมีปริมาณเพิ่มมากขึ้นอยู่ตลอดเวลา ดังนั้นบริษัทจึงมีความพยายามที่จะเร่งจำหน่ายทรัพย์สินรอการขายที่ถือครองอยู่เพราะมีจำนวนมากและมีมูลค่าเป็นนัยสำคัญต่อรายได้และสภาพคล่องของบริษัท ทรัพย์สินรอการขายมักมีสภาพทรุดโทรมตามสภาพการใช้งานส่งผลต่อการขายที่ยากขึ้น ผู้วิจัยจึงสนใจศึกษาแนวทางการปรับปรุงทรัพย์สินรอการขายประเภททาวน์เฮาส์ของบริษัทบริหารสินทรัพย์ กรุงเทพพาณิชย์ จำกัด (มหาชน) ในจังหวัดปทุมธานี ที่สอดคล้องกับการตัดสินใจซื้อ การวิจัยนี้เป็นการวิจัยเชิงปริมาณ รวบรวมข้อมูลฝั่งอุปทานด้วยแบบสำรวจทรัพย์สินรอการขาย ในด้านลักษณะทางกาภาพและสภาพ จำนวน 315 รายการ และรวบรวมข้อมูลฝั่งอุปสงค์จากแบบสอบถามกับบุคลากรฝ่ายจำหน่ายทรัพย์ของบริษัท 118 คน ที่มีประสบการณ์ในการเจรจาขายทรัพย์สินรอการขายแก่ลูกค้าเพื่อได้ข้อมูลความต้องการซื้อของลูกค้า จากนั้นนำข้อมูลทั้ง 2 ฝั่งมาเสนอเป็นแนวทางการปรับปรุงทรัพย์สินซึ่งสรุปได้ว่า ทาวน์เฮาส์รอการขายที่บริษัทรับมาควรมีการจัดเกรดทรัพย์ตามข้อกำหนดของบริษัท ต่อมาจึงแบ่งกลุ่มย่อยตามลักษณะอาคารที่ตรงความต้องการซื้อของผู้ซื้อ จากนั้นทำการปรับปรุงรายการที่สำคัญต่อการซื้อแต่มีความชำรุดน้อยก่อน ได้แก่ โครงสร้าง พื้น หลังคา ผนัง หากยังจำหน่ายทรัพย์ไม่ได้ ให้ทำการปรับปรุงเพิ่มในรายการที่สำคัญต่อการซื้อแต่มีความชำรุดมาก ได้แก่ ห้องน้ำ ระบบไฟฟ้า ระบบประปา และควรบวกราคาขายเพิ่มตามสภาพที่ดีขึ้น โดยผลการวิจัยนี้สามารถนำไปปรับใช้ในกระบวนการดำเนินงานปรับปรุงทรัพย์สินรอการขายของบริษัทบริหารสินทรัพย์ กรุงเทพพาณิชย์ จำกัด (มหาชน) รวมทั้งสถาบันการเงินอื่น ๆ ได้
DOI: 10.15468/dyvsn2
title: Order Hymenoptera, family Bethylidae Genus Glenosema Kieffer

description: This dataset contains the digitized treatments in Plazi based on the original journal article Diego N. Barbosa, Ricardo Kawada, Celso O. Azevedo (2017): Order Hymenoptera, family Bethylidae Genus Glenosema Kieffer. Arthropod fauna of the UAE 6: 322-335, DOI: 10.5281/zenodo.1207201
DOI: 10.14457/tu.the.2016.790
title: ปัจจัยที่ส่งผลกระทบต่อการเลือกซื้ออาคารชุดพักอาศัยของชาวต่างชาติในเมืองพัทยา

description: การศึกษางานวิจัยนี้มีวัตถุประสงค์เพื่อศึกษาปัจจัยที่ส่งผลกระทบต่อการเลือกซื้ออาคาร ชุดพักอาศัยของชาวต่างชาติในเมืองพัทยา ผู้ศึกษาวิจัยได้ออกแบบการวิจัยให้เป็นรูปแบบเชิงปริมาณ (quantitative research) โดยเก็บรวบรวมข้อมูลแบบสอบถามจากกลุ่มตัวอย่างที่ใช้ในการศึกษาวิจัย 400 ตวั อยา่ ง โดยใชก้ ารสมุ่ แบบโควตา (quota sampling) และนําข้อมูลท่ีได้นํามาวิเคราะห์ด้วยสถิติ เชิงพรรณนา และทดสอบสมมติฐาน โดยใช้การทดสอบทางสถิติ เพื่อเปรียบเทียบค่าเฉลี่ย เช่น การใช้ ค่าสถิติ t (T-Test) เพื่อทดสอบกลุ่มตัวอย่างตามเพศ และใช้การวิเคราะห์ความแปรปรวน (ANOVA) เพื่อทดสอบกลุ่มตัวอย่างตามตัวแปรต้นอื่น ๆ เช่น อายุ รายได้ต่อเดือน เชื้อชาติ การวิเคราะห์หา ความสัมพันธ์แบบไคส แควร์ (Chi - square) เพื่อเปรียบเทียบตัวแปรต้นและตามที่มีลักษณะเป็นตัว แปรนามบัญญัติ (Nominal) ได้แก่ เพศ อายุ รายได้ต่อเดือน เชื้อชาติ กับ ขนาดห้องที่ต้องการ ราคา ที่ต้องการ โดยผลการศึกษาพบว่าแนวทางสนับสนุนการตัดสินใจในการพัฒนาอสังหาริมทรัพย์ ประเภทอาคารชุดพักอาศัยบนพื้นที่เมืองพัทยา ให้ตรงกับความต้องการของกลุ่มลูกค้าชาวต่างชาติใน การพัฒนาโครงการนั้นจําเป็นต้องคํานึงถึงคุณภาพในการก่อสร้าง และความปลอดภัยของโครงการ ในด้านการออกแบบห้องชุดพักอาศัยนั้นขนาดของห้องพักเป็นจุดที่ทําให้ชาวต่างชาติสนใจมากที่สุดใน การตัดสินใจเลือกซื้อห้องชุดพักอาศัยในเมืองพัทยา และทําเลที่อยู่ใกล้กับแหล่งงานของชาวต่างชาติก็ เป็นอีกเหตุผลที่ทําให้ชาวต่างชาติสนใจในการตัดสินใจซื้อเช่นกัน ผลการวิจัยนี้สามารถใช้เป็นแนวทาง ในการวางแผนการออกแบบพัฒนาโครงการอาคารชุดพักอาศัยของชาวต่างชาติในเมืองพัทยาให้ เหมาะสมต่อกลุ่มผู้บริโภคชาวต่างชาติ
DOI: 10.14457/tu.the.2016.791
title: การเปรียบเทียบผลกระทบของพระราชบัญญัติการผังเมือง พ.ศ.2558 และ ร่างพระราชบัญญัติพัฒนาเมือง พ.ศ.-- ที่มีผลกระทบต่อการพัฒนาโครงการอสังหาริมทรัพย์ในพื้นที่เขตสะพานสูง

description: กระบวนการเป็นเมือง (Urbanization) มีผลต่อประชากรที่อาศัยในพื้นที่ต่างๆซึ่งการเปลี่ยนแปลงเป็นผลมาจากการวิถีชีวิตผู้คนที่เปลี่ยนแปลง ความสัมพันธ์ระหว่างบุคคลเปลี่ยนไป นับเป็นปรากฏการณ์หนึ่งที่ส่งผลกระทบต่อพฤติกรรม และวิถีชีวิตของคนในปัจจุบันอย่างหลีกเลี่ยงไม่ได้ เนื่องจากประชากรต้องอาศัยในพื้นที่เมือง สำหรับประเทศไทยมีประวัติความเป็นเมืองมาอย่างยาวนาน ปัจจุบันนี้มีกฎหมายอยู่หลายฉบับที่มีผลบังคับใช้ที่เกี่ยวกับการพัฒนาความเป็นเมืองภายในประเทศ ซึ่งการวิจัยในครั้งนี้จะกล่าวถึงกฎหมายที่กำลังจะเข้าสู่การพิจารณาในการบังคับใช้ภายในประเทศได้แก่ พระราชบัญญัติการผังเมือง พ.ศ.2558 และร่างพระราชบัญญัติพัฒนาเมือง-พ.ศ.... ซึ่งกฎหมายทั้งสองฉบับนี้มีเจตนารมณ์เพื่อให้เกิดการพัฒนาอย่างเป็นแบบแผนและตามหลักวิชาการ การศึกษานี้จะทำการวิเคราะห์พระราชบัญญัติทั้งสองฉบับ เพื่อเปรียบเทียบพระราชบัญญัติทั้งสองฉบับมีผลบังคับใช้ฉบับใดฉบับหนึ่งหรือทั้งสองฉบับพร้อมกัน และได้ประยุกต์ใช้กระบวนการวิเคราะห์ สังคมวิทยา เทคโนโลยี เศรษฐกิจ สิ่งแวดล้อม และนโยบายภาครัฐ  หรือการวิเคราะห์แบบสตีฟ (STEEP Analysis) เพื่อใช้ในการวิเคราะห์ผลกระทบของพระราชบัญญัติทั้งสองฉบับต่อการพัฒนาโครงการอสังหาริมทรัพย์ ประเภทที่อยู่อาศัยทั้งแนวราบและแนวสูงในเขตสะพานสูง กรุงเทพมหานคร เพื่อเป็นแนวทางในการพัฒนาโครงการอสังหาริมทรัพย์ในอนาคต ผลการศึกษาสามารถสรุปได้ว่า พระราชบัญญัติการผังเมืองพ.ศ. 2558จะไม่มีผลกระทบต่อการพัฒนาโครงการอสังหาริมทรัพย์โดยตรงเนื่องจากพระราชบัญญัติการผังเมืองพ.ศ. 2558 ไม่มีข้อกำหนดหรือข้อบังคับเกี่ยวกับลักษณะการใช้ประโยชน์ที่ดินในกรณีหากมีการประกาศใช้ พระราชบัญญัติพัฒนาเมือง     พ.ศ.... จะไม่มีผลกระทบเพราะเจตนารมณ์ของพระราชบัญญัติพัฒนาเมือง พ.ศ....และเจตนารมณ์ในการจัดตั้งองค์กรปกครองส่วนท้องถิ่นนั้น จัดตั้งเพื่อบริการสาธารณะไม่ได้จัดตั้งขึ้นเพื่อการแข่งขันในด้านธุรกิจแต่อย่างใด
DOI: 10.14457/tu.the.2016.792
title: ปัจจัยที่ส่งผลกระทบต่อค่าเช่าอสังหาริมทรัพย์ประเภทโรงงานอุตสาหกรรมในเขตอำเภอบางพลี จังหวัดสมุทรปราการ

description: การวิจัยเรื่องนี้มีวัตถุประสงค์เพื่อศึกษาสภาพการพัฒนาอสังหาริมทรัพย์ประเภทโรงงานอุตสาหกรรม ในเขตอำเภอบางพลี จังหวัดสมุทรปราการ เป็นการศึกษาวิจัยเชิงคุณภาพและการศึกษาวิจัยเชิงปริมาณผสมกัน และแสดงผลในรูปแบบของการวิจัยเชิงพรรณนา จากการศึกษาพบว่า อสังหาริมทรัพย์ประเภทโรงงานอุตสาหกรรม ในเขตอำเภอบางพลี จังหวัดสมุทรปราการ มีพื้นที่เฉลี่ย 38,522 ตารางเมตร ต่อโรงงาน มีอัตราผลตอบแทนค่าเช่าของอสังหาริมทรัพย์ประเภทโรงงานอุตสาหกรรม ในเขตอำเภอบางพลี จังหวัดสมุทรปราการ เฉลี่ยตารางเมตรละ 159 บาท และสามารถสรุปปัจจัยที่ส่งผลกระทบต่อค่าเช่าอสังหาริมทรัพย์ประเภทโรงงานอุตสาหกรรมในเขตอำเภอบางพลี จังหวัดสมุทรปราการได้ 3 ปัจจัย ได้แก่ (1) ปัจจัยด้านการขนส่ง (Transportation) (2) ปัจจัยโครงสร้างพื้นฐาน และภูมิศาสตร์ที่เอื้อต่อการพัฒนาอสังหาริมทรัพย์ประเภทโรงงานอุตสาหกรรมให้เช่า (3) ปัจจัยที่เป็นแรงผลักดันให้เกิดการรวมกลุ่มโรงงานอุตสาหกรรมให้เช่า กล่าวคือ การให้เช่าอสังหาริมทรัพย์ประเภทอุตสาหกรรม ในอำเภอบางพลี จังหวัดสมุทรปราการ มีปัจจัยที่มีความเสี่ยงที่ต้องพิจารณาหลายประการ ดังนั้น ภาครัฐและเอกชนควรมีการหาแนวทางในการส่งเสริม หรือข้อเสนอแนะมาตรการเพื่อรองรับการเกิดประชาคมเศรษฐกิจอาเซียน (AEC) พร้อมทั้งหาแนวทาง หรือข้อเสนอแนะที่เหมาะสมในการพัฒนาอสังหาริมทรัพย์ประเภทนี้ต่อไปในอนาคต สร้างแรงจูงใจให้ผู้ประกอบการอสังหาริมทรัพย์ เพื่อให้เกิดมาตรการที่สามารถนำมาปฏิบัติแล้วสัมฤทธิ์ผลได้อย่างแท้จริง
DOI: 10.14457/tu.the.2016.793
title: การศึกษาเชิงตัวเลขของการระบายอากาศด้วยปล่องรังสีอาทิตย์สำหรับอาคารหลายชั้นในภูมิอากาศร้อนชื้น

description: งานวิจัยนี้เป็นการศึกษาเชิงตัวเลข ในการทำนายผลของการไหลของอากาศและอัตราการระบายอากาศภายในปล่องรังสีอาทิตย์ที่ใช้งานร่วมกับอาคารหลายชั้น โดยกำหนดให้ปล่องรังสีอาทิตย์มีความสูง 6 และ 9 เมตร ติดตั้งบริเวณด้านทิศใต้ของอาคารสูง 2 และ 3 ชั้นตามลำดับ การวิเคราะห์ผลใช้โปรแกรมคำนวณพลศาสตร์ของไหล  ANSYS Fluent 16.0 โดยการสร้างแบบจำลองแบบสามมิติและมีการจำลองสภาพอากาศชื้น เนื่องจากการทดสอบความถูกต้องของโปรแกรมพลศาสตร์ของไหลกับผลจากการทดลองจริงที่พบว่าอิทธิพลของความชื้นให้ค่าอัตราการระบายอากาศที่ใกล้เคียงมากกว่าอากาศแห้ง การศึกษานี้มีวัตถุประสงค์เพื่อการออกแบบขนาดปล่องรังสีอาทิตย์โดยพิจาณาสัดส่วนความกว้างต่อความยาวของปล่องรังสีอาทิตย์  (Aspect Ratio) ที่ให้อัตราการระบายอากาศที่เหมาะสมกับอาคารหลายชั้นการจำลองปล่องรังสีอาทิตย์ ในลักษณะที่เปิดช่องทางเข้าอากาศของปล่องทุกชั้นพบว่าค่าการระบายอากาศที่บริเวณชั้น 1 มีปริมาณการไหลเชิงมวลของอากาศที่แปรผกผันกับขนาดความกว้างของปล่อง ซึ่งเป็นผลมาจากการเพิ่มขนาดปล่องจะทำให้อากาศบริเวณชั้น 2 มีทิศการไหลที่ตกลงมาทำให้อากาศส่วนหนึ่งมีการไหลวนอยู่ภายในปล่องและส่วนหนึ่งไหลย้อนกลับเข้ามาภายในพื้นที่ใช้สอยชั้น 1 ส่วนในตำแหน่งบริเวณชั้น 2 และชั้น 3 และตำแหน่งทางออกอากาศ ปริมาณการไหลเชิงมวลของอากาศมีแนวโน้มเพิ่มสูงขึ้นตามขนาดความกว้างของปล่องที่เพิ่มขึ้น โดยสัดส่วนของปล่องที่เหมาะสมสำหรับปล่องที่สูง 6 เมตร คือ 20:1 หรือปล่องที่มีความกว้างช่องอากาศ 0.30 เมตร และสัดส่วนของปล่องที่เหมาะสมสำหรับปล่องที่สูง 9 เมตร คือ 22.5:1 หรือปล่องที่มีความกว้างช่องอากาศ 0.40 เมตร จะให้ค่าการระบายอากาศของปล่องมากที่สุดและค่าการระบายอากาศภายในพื้นที่ใช้สอยอยู่ในเกณฑ์มาตรฐาน ASHRAE 62.1 นอกจากนี้จากการวิเคราะห์ผลพบว่าเมื่อเพิ่มความกว้างช่องอากาศของปล่องรังสีอาทิตย์ค่าอัตราการระบายอากาศที่บริเวณชั้น 1 มีค่าที่ต่ำกว่ามาตรฐานการระบายอากาศ ทำให้มีการศึกษาเพิ่มเติมในส่วนของแนวทางการประยุกต์ใช้งานของปล่องเมื่อมีการปิดช่องทางเข้าอากาศของปล่องบริเวณชั้น 2 ผลจากการจำลองปล่องที่สูง 6 เมตร พบว่าปล่องที่มีช่องอากาศกว้าง 1.00 เมตร จะให้ค่าอัตราการแลกเปลี่ยนอากาศใหม่ภายในอาคารที่ชั้น 1 เพิ่มขึ้น 7.47 (h-1) และมีค่าอยู่ในมาตรฐานการระบายอากาศ ส่วนผลจากการจำลองปล่องที่สูง 9 เมตร พบว่าปล่องที่กว้าง 1.00 เมตร จะให้ค่าอัตราการระบายอากาศที่ชั้น 1 เพิ่มขึ้น 2.92 (h-1)  แต่ผลจากการจำลองพบว่าค่าอัตราการระบายอากาศที่ชั้น 1 อยู่ในเกณฑ์ที่ต่ำกว่ามาตรฐานในการแลกเปลี่ยนอากาศใหม่ภายในอาคาร ดังนั้นการใช้งานปล่องรังสีอาทิตย์ร่วมกับอาคารเพื่อการระบายอากาศนอกจากจะคำนึงถึงสัดส่วนของปล่องที่เหมาะสมแล้วหากมีระบบการจัดการการใช้งานช่องเปิดทางเข้าอากาศของปล่องที่เหมาะสม จะทำให้เกิดประสิทธิภาพในการระบายอากาศสูงสุดกับการใช้งานของพื้นที่ภายในอาคารในแต่ละชั้น
DOI: 10.14457/tu.the.2016.795
title: การพัฒนาโปรแกรมเสริมเพื่อการตรวจสอบกฎหมายอาคารด้วยแบบจำลองสารสนเทศอาคาร: กรณีศึกษา: อาคารที่อยู่อาศัยขนาดใหญ่  ในเขตกรุงเทพมหานคร

description: กฎหมายอาคารในประเทศไทย มีความสำคัญในการก่อสร้างอาคารเนื่องจากการก่อสร้างอาคารจำเป็นต้องผ่านการขออนุญาตการก่อสร้าง ซึ่งแบบอาคาร (Drawing) จำเป็นจะต้องถูกตรวจสอบว่าได้สร้างถูกต้องตามกฎหมาย ซึ่งในกระบวนการเหล่านี้ใช้ต้องเวลาในการตรวจสอบโดยเจ้าหน้าที่ และในกรณีที่แบบอาคารไม่ผ่านการอนุมัติ จะถูกส่งแบบกลับไปแก้และนำมาตรวจสอบใหม่ ซึ่งกระบวนการเหล่านี้จำเป็นต้องใช้ทรัพยากรเป็นจำนวนมาก และเครื่องมือในการออกแบบที่กำลังได้รับความนิยมในปัจจุบันคือแบบจำลองสารสนเทศ เป็นการสร้างแบบจำลอง 3 มิติ พร้อมทั้งแทรกข้อมูลรายละเอียดของแต่ละชิ้นส่วนเข้าไปในแบบจำลองด้วย งานวิจัยนี้มีเป้าหมายที่จะพัฒนาโปรแกรมช่วยในการตรวจสอบแบบจำลองอาคารโดยเป็นโปรแกรมเสริมในโปรแกรม Autodesk Revit ซึ่งจะสามารถช่วยเพิ่มศักยภาพในการตรวจสอบกฎหมายให้กับโปรแกรมและแจ้งจุดบกพร่องทางกฎหมายได้ทันที โดยจะตรวจสอบกับแบบจำลองที่อยู่ในกระบวนการพัฒนาแบบเป็นต้นไปผลของการพัฒนาโปรแกรมเสริมเพื่อการตรวจสอบกฎหมายอาคารด้วยแบบจำลองสารสนเทศอาคารนี้นำไปสู่ การนำเสนอแนวทางการใช้ข้อมูลในแบบจำลองสารสนเทศอาคารเพื่อใช้ตรวจสอบกับกฎหมาย และเพื่อใช้เป็นเครื่องสำหรับสถาปนิกใช้ประกอบการออกแบบสถาปัตยกรรมซึ่งส่งผลให้สามารถลดปัญหาในการขออนุญาตการก่อสร้าง ทำให้ช่วยลดเวลาและค่าใช้จ่ายจากการปรับแก้แบบสถาปัตยกรรม
DOI: 10.14457/tu.the.2016.796
title: การศึกษาความสามารถในการรับแรงของพื้นสำเร็จรูปที่ทำจากไผ่ลำที่มีการเสริมแรงในงานออกแบบโครงสร้างสถาปัตยกรรม

description: ปัจจุบันสภาพอากาศและสภาพแวดล้อมทางธรรมธรรมชาติของโลกได้เปลี่ยนแปลงไป ซึ่งเป็นผลนำมาสู่การเกิดภัยพิบัติทางธรรมชาติมากยิ่งขึ้น เช่น ภาวะโลกร้อนเป็นต้น ทำให้เกิดแนวคิด ในการออกแบบสถาปัตยกรรมเพื่อสิ่งแวดล้อมหรือการออกแบบสถาปัตยกรรมที่คำนึงถึงการอนุรักษ์สิ่งแวดล้อมมากยิ่งขึ้น ไผ่สามารถนำไปใช้เป็นวัสดุทดแทนได้ดี เนื่องจากไผ่เป็นพืชที่เติบโตได้อย่างรวดเร็ว ลำต้นไผ่สามารถนำมาใช้งานด้านสถาปัตยกรรมได้ ปัจจุบันจึงได้มีการนำเอาไผ่กลับมาประยุกต์ใช้งานโครงสร้างเช่น เสาและคานเพิ่มมากขึ้น แต่ในการออกแบบโครงสร้างอาคาร โครงสร้างของพื้นนับว่าเป็นส่วนที่สำคัญอีกส่วนหนึ่ง เพราะพื้นเป็นส่วนที่ต้องรับน้ำหนักของสิ่งต่าง ๆ ทุกชนิดที่อยู่ในอาคาร แต่องค์ความรู้ทางด้านโครงสร้างพื้นยังมีอยู่อย่างจำกัด งานวิจัยนี้จึงเล็งเห็นความสำคัญของโครงสร้างพื้นที่ทำจากไผ่ นำมาพัฒนาเพื่อให้สามารถนำพื้นสำเร็จรูปที่มีการเสริมแรงไปใช้ในงานออกแบบ และก่อสร้างได้อย่างเต็มประสิทธิภาพ และการนำไผ่ซึ่งเป็นวัสดุทางธรรมชาติ ที่มีความสามารถในการรับแรงมาพัฒนาเพื่อทำเป็นพื้นสำเร็จรูปจะเป็นทางเลือกใหม่ในการก่อสร้างอาคารหรือที่พักอาศัยสำหรับบุคคลทั่วไปการทดสอบพื้นสำเร็จรูปที่มีการเสริมแรง กำหนดให้ใช่ไผ่ซางหม่นเส้นผ่านศูนย์กลาง 3 นิ้วเสริมแรงด้วยมอร์ตาร์ เหล็กเส้นกลม และเหล็กเกลียวตลอด โดยทดสอบตามมาตรฐาน ISO 22157 ปรากฏว่าการเสริมแรงด้วยมอร์ตาร์ เหล็กเส้นกลมรับแรงอัด ทำให้กำลังรับแรงดัดสูงสุดเฉลี่ยของพื้นสำเร็จรูปเพิ่มขึ้น 84.87 เปอร์เซ็นต์ การเสริมแรงลำไผ่ด้วยวัสดุเหล็กเกลียวตลอดส่งผลให้กำลังรับแรงดัดสูงสุดเฉลี่ยลดลงเล็กน้อยเนื่องจากเกิดการวิบัติระหว่างหัวน๊อตเนื่องจากแรงอัดก่อนส่วนอื่น และการเสริมแรงโดยเหล็กเส้นกลมรับแรงอัด (compression rebar) ทำให้พื้นสำเร็จรูปสามารถรับน้ำหนักได้มากที่สุดที่ 312 กก./ตร.ม. นำผลการวิเคราะห์ที่ได้มาใช้ในการออกแบบทางสถาปัตยกรรม แผ่นพื้นสำเร็จรูปที่เสริมแรงด้วยมอร์ตาร์และเหล็กเส้นกลมตลอดสามารถรับน้ำหนักบรรทุกจรตามมาตรฐานของที่พักอาศัยเท่ากับ 150 กก./ตร.ม. ที่ช่วงความยาวของแผ่นพื้นสูงสุดไม่เกิน 2.5 เมตร เมื่อพิจารณาค่าความปลอดภัย (safety factor) ที่ใช้ในการออกแบบ แผ่นพื้นสำเร็จรูปที่เสริมแรงด้วยมอร์ตาร์เหล็กเส้นกลมรับแรงอัด (compression rebar) และเหล็กเกลียวตลอด รวมคอนกรีตทับที่ความหนา 5 ซ.ม.สามารถรับน้ำหนักบรรทุกจรตามมาตรฐานของที่พักอาศัยเท่ากับ 150 กก./ตร.ม. ที่ช่วงความยาวของแผ่นพื้นสูงสุดไม่เกิน 2.75 เมตร เหล็กเกลียวตลอดช่วยให้ประสิทธิภาพกำลังรับแรงดัดของแผ่นพื้นสำเร็จรูปที่คอนกรีตทับที่ความหนา 5 ซ.ม.เพิ่มมากขึ้น เนื่องจากหัวน็อตสามารถช่วยยึดคอนกรีตกับลำไผ่เข้าไว้ด้วยกันจากการทำหน้าที่ในการต้านทานแรงเฉือน งานวิจัยนี้สามารถส่งเสริมการใช้วัสดุทางธรรมชาติสำหรับทำเป็นแผ่นพื้นสำเร็จรูปเสริมแรง เพื่อเป็นวัสดุทางเลือกและประยุกต์ใช้ในงานสถาปัตยกรรมสำหรับบุคคลทั่วไป
DOI: 10.14457/tu.the.2016.797
title: ระบบการนำเสนอแบบจำลองสารสนเทศของอาคารเพื่อช่วยในการสื่อสารด้วยระบบความจริงเสมือนแบบมีปฏิสัมพันธ์

description: การที่จะทำงานสถาปัตยกรรมให้ประสบผลสำเร็จนั้น สถาปนิกผู้ซึ่งต้องสื่อสารงานสถาปัตยกรรมที่มีขั้นตอนต่าง ๆ มากมาย รวมทั้งผู้ที่ต้องประสานงานเป็นจำนวนมาก สถาปนิก จึงต้องการเครื่องมือบางอย่างเพื่อช่วยในการสื่อสารภาพที่จินตนาการไว้ ออกมาให้ผู้อื่นได้เห็นอย่างถูกต้อง ชัดเจน ได้รับข้อมูลที่ถูกต้อง ครบถ้วน โดยเฉพาะกลุ่มลูกค้า ที่มีส่วนในการตัดสินใจในการดำเนินงานสถาปัตยกรรม จึงต้องการเครื่องมือที่ให้ข้อมูลประกอบการตัดสินใจที่ถูกต้องครบถ้วน และการจำลองภาพจากผลลัพธ์ของการตัดสินใจที่ชัดเจนเพื่อเป็นข้อมูลในการประกอบการตัดสินใจ ในปัจจุบันมีเทคโนโลยีการสร้างแบบจำลองสารสนเทศอาคาร (Building Information Modeling - BIM) ซึ่งเป็นแบบจำลองสามมิติของอาคารพร้อมทั้งมีข้อมูลจำเพาะต่าง ๆ ของอาคาร จึงสามารถให้ข้อมูลต่าง ๆ ของอาคารได้ครบถ้วนมากขึ้น ประกอบกับ เทคโนโลยีความจริงเสมือน (Virtual Reality - VR) ซึ่งเป็นเทคโนโลยีที่สร้างสภาพแวดล้อมจำลองขึ้น เพื่อให้ผู้ใช้งานได้รับประสบการณ์เสมือนเข้าไปอยู่ในสภาพแวดล้อมนั้น ๆ งานวิจัยนี้จึงเป็นการสร้างระบบการนำเสนอแบบจำลองสารสนเทศอาคารเพื่อช่วยในการสื่อสาร และการตัดสินใจด้วยระบบความจริงเสมือนแบบมีปฏิสัมพันธ์ ที่นำเทคโนโลยีสารสนเทศอาคารและความจริงเสมือนเข้ามาผสมผสานกัน โดยการให้ข้อมูลที่ถูกต้องครบถ้วนจากข้อมูลของแบบจำลองสารสนเทศอาคาร และการจำลองภาพเพื่อให้สามารถเห็นผลลัพธ์จากการตัดสินใจเลือกต่าง ๆ ออกมาได้อย่างชัดเจนผ่านทางความจริงเสมือน เพื่อช่วยในการสื่อสารงานสถาปัตยกรรม และการตัดสินใจระหว่างสถาปนิก และลูกค้า ซึ่งจากผลการวิจัย ระบบการนำเสนอแบบจะลองสารสนเทศอาคารเพื่อช่วยในการสื่อสารด้วยระบบความจริงเสมือนแบบมีปฏิสัมพันธ์สามารถช่วยในการสื่อสารได้อย่างมีประสิทธิภาพ